Krisis di COVID-19 na Sint Maarten

E krisis di COVID-19 na Sint Maarten a inicia ora e promé kaso positivo na pais Sint Maarten a keda registrá djamars 17 di maart 2020. E ta trata di un residente di Sint Maarten ku resien a biaha pa Reino Uni via Miami. E krisis ta parti di e pandemia ku a afekta paisnan ront mundu.

E promé ola di kontagio a dura di 16 di mart te 14 di yüni 2020, e di dos di 14 di yüli 2020 te 23 di novèmber 2021, e di tres di 1 di desèmber 2021 te 28 di febrüari 2022. Dia 6 di aprel 2022 tabatin ainda 95 pashent ku coronavirus den intensive care (IC).

Linea di tempo
 Mart 2020 
11 – Prome minister Silveria Jacobs ta prolonga e restrikshon di biahe di 14 dia pa 21 dia. Djadomingu, 22 di mart ta e ultimo dia pa residente regresa Sint Maarten. Despues di e fecha ey ta permiti solamente buelonan di karga o buelonan pa repatria no-residentenan.

12 – Ta disidí di pospone e selebrashon di Karnaval 2020 en konsulta cu "Emergency Operations Center (EOC) i miembronan di parlamento. E desishon ta den kuadro di e rekomendashonnan di Organisashon Mundial di Salú (WHO) pa konseha hende pa evita grupo grandi.Prime Minister Jacobs postpones Carnival 2020 until further notice, Gobiernu di Sint Maarten

17 – Prome ministro i presidente di Emergency Operations Center (EOC), Silveria Jacobs ta anunsia e promé kaso di kontagio konfirmá na Sint Maarten. Pa frena plamamentu di COVID-19 ta sera tur scol i negoshi no-esensial pa 14 dia entrante 18 di mart pa 12.00 ora.National Address by Prime Minister Silveria E. Jacobs, Gobiernu di Sint Maarten, 17 mart 2020 Entrante 18 di mart pa 12.00 ora ta sera pa 14 dia tur scol i negoshi no-esensial pa frena e plamamentu di e virus.National Address by Prime Minister Silveria E. Jacobs, Gobiernu di Sint Maarten, 17 mart 2020

22 – Ta raportá dos kaso positivo di coronavirus.Prime Minister Silveria Jacobs national address on COVID-19 March 22, 2020, Gobiernu di Sint Maarten 

28 – Gobièrnu ta anunsia ku e kandidat di kaso positivo ta 6, di kual 2 ta hospitalisá.Prime Minister & Chair of the EOC Silveria Jacobs national address on COVID-19 developments March 28, 2020, Gobiernu di Sint Maarten

29 – Pa medio di un dekreto ministerial gobiernu di Sint Maarten ta oumenta e restrikshon di moveshon riba e parti hulandes di e isla. E regla aki ta rekeri pa siudadanonan kana ku un dokumentu, firma pa nan dunado di trabao, ku ta deklara e nesesidat di move pa trabao (formulario A) o e servisio esensial pa kual nan ta riba kaya (formulario B). 

30 – Ta implementa un toke di keda entre 20.00 i 06.00 ora pa resto di e periodo di krisis di COVID-19.

31 – E promé kaso mortal a cay; tin 16 kaso positivo registrá.Prime Minister & Chair of the EOC Silveria Jacobs national briefing on COVID-19 developments, Gobiernu di Sint Maarten, 31 mart 2020

 Aprel 2020 
2 – E kandidat di kasonan positivo ta oumenta te 23.

3 – Djabierna ta konfirmá ku tin en total 4 kaso di morto a kausa di coronavirus. Dos di nan a fayese djabierna y e otronan a fayese prome ku esey. Mientrastanto Sint Maarten ta preparando introdukshon di toke de keda tambe, ya cu e shelter in place no ta dunando resultado. St Maarten awor tin total 4 morto di coronavirus, NoticiaCla, 3 di aprel 2020

4 – Ta raportá dos kaso nobo di kontagio ku ta hasi un total di 25 kaso positivo. Un persona a rekupera te awor. Premier Jacobs a bisa di ta contento cu e ayudo di Hulanda di 12 kama di "intensive care" pa e hospital. Minister di salud di Kòrsou, Suzy Camelia-Römer, a konfirmá na Antilliaans Dagblad cu Hulanda lo duna 42 kama na Karibe Hulandes: 12 ta bai pa Aruba, 12 pa Kòrsou, 12 pa Sint Maarten i 6 pa Boneiru. Sint Maarten por haya e kamanan mitar di aprel kaba, inkluyendo aparato pa hala rosea y personal. Pa motivo di e plamamentu kresiente di e virus promé minister Silveria Jacobs ta anunsia un lockdown total. Esaki ta ensera un toke de keda di 24 ora kuminsando djasabra mei anochi pa 2 siman. Solamente ta permiti pa servisionan di ayudo, kuido mediko i otro servisionan esensial keda habri, mientras hasta supermerkadonan mester keda sera te proximo aviso. Personanan ku ta move riba kaya mester por mustra un "permiso di kalamidat".Sint-Maarten op totale lockdown: Medische hulpgoederen onderweg, Harriot Voncken, Caribisch Netwerk, 5 aprel 2020

5 – A registra 12 kaso nobo pa yega na un total di 37 kaso positivo; un oumento di kasi 50%. Djadomingu dos kaso a fayese ku ta hasi e kandidat di morto 6. Tur kaso di morto a tuma lugá den ultimo shete dia.
 Two more deaths, positive cases jump to 37, The Daily Herald, 5 aprel 2020

9 – E kandidat di kaso positivo a oumenta ku 13 pa yega na un total di 50, di kual 2 ta hospitalisá na Sint Maarten Medical Center (SMMC), 39 ta aktivo, 3 ta rekuperá i 8 a fayese. Ademas 133 hende ta den karantena, 203 hende ta outo-isola.50 positive COVID-19 cases now on Dutch side, 34 male, 16 female, The Daily Herald, 9 aprel 2020

10 – Ta raportá dos kaso nobo di kontagio pa yega na 52 kaso positivo.

12 – Ta raportá un kaso ku a fayese pa yega na un total di 9. E total di kaso positivo a keda 52, mientras 2 kaso mas a rekuperá pa hasi un total di 5 kaso rekuperá. Un suspension temporal di benta i kompra di alkohol ta wordu dekretá pa redusi e posibilidat di abuso domestiko den kasnan durante e dos siman di lockdown. Prome minister Silveria Jacobs ta deklara ku a ricibi un relato ku violensia doméstiko a oumenta. Hendenan ta bou di stress pa e situashon aktual. E muchanan y otro persona den e kasnan mester di protekshon; ademas e kultura di silensio no ta yuda e situashon.St Maarten a prohibi benta di alcohol pa reduci violencia domestico, NoticiaCla, 14 aprel 2020 

13 – No tin kambio den e sifranan: 52 kaso positivo, di kual 9 kaso di morto, 5 kaso rekupera i 38 kaso aktivo.Dutchside COVID-19 figues unchanged, 38 active cases, The Daily Herald, 14 aprel 2020

14 – Uun kaso nobo di kontagio a keda raporta; yegando na 53 kaso positivo.

16 – Ta registra un oumento di kasonan positivo di 53 pa 57 i di kasonan rekupera di 5 pa 12. Pa dos dia ta suavisa e "lockdown"; esta dianan 16 i 17 aprel ta permiti e supermerkado, banko, panaderia, pompstation i botica habri pa publiko. Entiero tambe ta permiti atrobe ku un maximo di 20 bishitante.Winkels Sint Maarten mogen twee dagen open, DolfijnFM, 16 aprel 2020

17 – No tin kambio den e sifranan.

18 – E total di kaso positivo ta subi pa 64.

19 – Ta raporta 3 kaso positivo ekstra ku ta hasi un total di 67 kaso; kasonan di morto a subi pa 3 i kasonan rekupera a keda 12. Gobiernu ta anunsia un prolongashon di e lockdown ku 3 siman. Pa frena e plamamentu di e virus a reparti e residentenan den dos zona di moveshon: pariba di Cole Bay Hill (zona A) i pabao di Cole Bay Hill (zona B). Supermerkadonan i servisionan esensial lo keda habri 3 dia pa siman i ta limita kliente na 1 persona pa famia. Maximalmente 2 persona ta permiti den un vehikulo i den espasio publiko mester tapa boka.Lockdown op Sint Maarten met drie weken verlengd, Antilliaans Dagblad, 19 april 2020

21 – Prome minister Jacobs ta anunsia cu dialuna un persona mas a fayese a kausa di COVID-19, e di 11 morto. Tin awe un total di 68 kaso positivo i kasonan rekupera a keda 12.

22 – E kantidat di kasonan positivo mientrastanto a bira 71 mientras, kasonan rekuperá ta 22 i kasonan aktivo a bira 38. Tin un kaso di test ku ta inkonkluso.Sint Maarten ta raporta su di 11 morto di coronavirus, NoticiaCla, 22 aprel 2020  

24 – Gobièrnu hulandes ta disidi, basa riba e nesesidad di gruponan den komunidat na islanan Aruba, Kòrsou y St Maarten y islanan BES ku ta sufriendo debi na e krisis di COVID-19, pa duna 16.5 miyon euro na ayudo humanitario. Lo reparti e ayudo entre e islanan segun nesesidat y esaki lo bay den forma di pakete di kuminda y otro nesesidadnan.Aruba ta haya parti di 16.5 miyon euro pa ayudo humanitario di Hulanda, NoticiaCla, 24 april 2020

 Mei 2020 
12 - Den e programa ‘Samen een koninkrijk’ na televishon hulandes Jandino Asporaat ta rekauda mas di €1 mion pa pakete di kuminda pa esnan ku ta desampara na Kòrsou, Aruba i Sint Maarten.Two million guilders for food aid, Curaçao Chronicle, 12 mei 2020

21 – Sint Maarten ta bay di akuerdo ku e kondishonnan di Hulanda pa risibi un di dos fiansa di  26,5 mion euro. E kondishonnan ta inklui entre otro kortamentu den finanza publiko i hisamentu di edat di pension di 62 pa 65 aña.Sint-Maarten ook akkoord met voorwaarden coronasteun Nederland, Nieuws.nl, 21 di mei 2020

30 – Entrante 30 di mei ta drenta na vigor e di tres fase di rekuperashon ku ta enserá ku negoshi por habri riba djasabra i djadomingu i e toke de keda ta keda ahustá pa 11:00 pm te 05:00 am.Curfew now from 11.00pm TO 5.00am. Businesses can open on Saturdays and Sundays, Soualiga Newsday, 30 mei 2020

Gráfikonan
E prome ola
Kantidat di kasonan aktivo den kurso di tempo (mart - yüni 2020)

 E di dos ola 
Kantidat di kasonan aktivo den kurso di tempo (yüli 2020 - novèmber 2021)

 E di tres ola 
Kantidat di kasonan aktivo den kurso di tempo (desèmber 2021 - mart 2022)

 Mira tambe
 Pandemia coronavirus 2019-2020
 Krisis di COVID-19 na Aruba
 Krisis di COVID-19 na Kòrsou

 Link eksterno 
 Consulytic, Dashboard Karibe

Category:COVID-19
Category:Sint Maarten